– Х1ара таханлера деза де деккъа Гихтарчу бахархошна хилла ца 1аш, массо а бусалба стагана а деза де хилла д1ах1оьттина. Гена ца яьлла вай жама1атан ламазе х1итта а ца даьхьаш лелла хан. Тахана Дала Нохчийн къомах боккха къинхетам бина, Цуьнан ницкъаца, пурбанца вай схьадоьллуш ду керла маьждигаш, ширанаш тодина, хьуьжарш йина. Шеко йоцуш, дин ч1аг1луш даьржаш ду. Т1екхочуш Мухьаммад Пайхамар (Делера салам-маршалла хуьлда цунна) винчу денна вай схьадиллира Белхороев Бат1ал-Хьаьжин ц1арах маьждиг, ткъа кхушарахь Пайхамар (Делера салам-маршалла хуьлда цунна) винчу денна лерина схьадиллина Бенарчу Илесан ц1арах маьждиг. Мухьаммад Пайхамар (Делера салам-маршалла хуьлда цунна) винчу денца юьртахой а, махкахой декъалбира Кадыров Рамзана. Баркалла элира билгалйинчу хенахь, т1ехдика болх а беш, маьждиг дина далийтарна Эдильгириев Амруддина.